MUNICIPIUL CRAIOVA

CONSILIUL LOCAL AL  MUNICIPIULUI CRAIOVA                      
      HOTĂRÂREA NR.421
privind modificarea contractului cadru de închiriere având ca obiect spațiile și terenurile care aparțin domeniului public/privat al municipiului Craiova,
situate în piețele municipiului Craiova 
Consiliul Local al Municipiului Craiova, întrunit în şedinţa ordinară din data de 27.08.2026;

          Având în vedere referatul de aprobare nr.289820/2026, raportul nr.289912/2026 al Direcţiei Patrimoniu şi raportul de avizare nr.290485/2026 al Direcţiei Juridice, Asistenţă de Specialitate şi Contencios Administrativ prin care se propune modificarea contractului cadru de închiriere având ca obiect spațiile și terenurile care aparțin domeniului public/privat al municipiului Craiova, situate în piețele municipiului Craiova și avizele nr.31/2026 al Comisiei I - Buget Finanţe, Studii, Prognoze şi Administrarea Domeniului, nr.27/2026 al Comisiei III - Servicii Publice, Liberã Iniţiativã şi Relaţii Internaţionale și nr.35/2026 al Comisiei V - Juridică, Administraţie Publică şi Drepturi Cetăţeneşti;
 În conformitate cu prevederile art.1167-1179 din Codul Civil, art.108, art.287 lit.b şi art.297 din Ordonanţa de Urgenţă  a Guvernului nr.57/2019 privind Codul administrativ, cu modificările şi completările ulterioare;
Potrivit Hotărârii Consiliului Local al Municipiului Craiova nr.313/2026 referitoare la mandatarea reprezentantului Municipiului Craiova pentru a aproba și a vota, în cadrul Adunării Generale a Asociaților S.C. Piețe și Târguri Craiova S.R.L., înființarea consiliului de administrație și aprobarea duratei contractelor de mandat pentru membrii acestuia;
În temeiul prevederilor art.129 alin.2 lit.c, art.139 alin.3 lit.g, art.154 alin.1 şi art.196 alin.1 lit.a din Ordonanţa de Urgenţă  a Guvernului nr.57/2019 privind Codul administrativ, cu modificările şi completările ulterioare;

HOTĂRĂŞTE:

Art.1. Se aprobă modificarea art.20 alin.1 din contractul cadru de închiriere având ca obiect spațiile și terenurile situate în piețele municipiului Craiova, aprobat prin Hotărârea Consiliului Local al Municipiului Craiova nr.660/2022, după cum urmează:

  „Prelungirea și modificarea contractelor se face prin act adițional numai cu aprobarea Consiliului de Administrație al SC Piețe și Târguri Craiova SRL.”
Art.2. Primarul Municipiului Craiova, prin aparatul de specialitate: Compartimentul Administraţie Publică Locală si Relatii cu Consiliul Local, Direcţia Patrimoniu şi S.C. Pieţe şi Târguri Craiova S.R.L.  vor duce la îndeplinire prevederile prezentei hotărâri.

